b'\n_START_ARTICLE_\nVarvarinas\n_START_SECTION_\nIstorija\n_START_PARAGRAPH_\n1882\xc2\xa0m. karaliaus Michailo Obrinovi\xc4\x8diaus \xc4\xafsaku kaimui suteiktas gyvenviet\xc4\x97s statusas. Nuo to laiko kaimas i\xc5\xa1augo ir tapo miestu._NEWLINE_1866\xc2\xa0m. \xc4\x8dia gyveno 951 \xc5\xbemogus, 1948\xc2\xa0m.\xc2\xa0\xe2\x80\x93 1090, o 1991 m. \xe2\x80\x93 2306.\n_START_SECTION_\nNATO bombardavimas\n_START_PARAGRAPH_\nKosovo karo XX am\xc5\xbeiuje metu miesto teritorija, nors ir buvusi atokiau nuo pasienio, tapo karinio konflikto zona. 1999 m. gegu\xc5\xbe\xc4\x97s 30 d., kiek po 1 val. dienos, vir\xc5\xa1 Did\xc5\xbei\xc4\x85j\xc4\x85 Morav\xc4\x85 kertan\xc4\x8dio tilto bombarduodami praskriejo vienas ar du NATO F-16 Fighting Falcon naikintuvai. Ant tilto buvo susirink\xc4\x99 minios \xc5\xbemoni\xc5\xb3, \xc5\xa1ventusi\xc5\xb3 sta\xc4\x8diatiki\xc5\xb3 \xc5\xa1vent\xc4\x99._NEWLINE_Kadangi miestas buvo s\xc4\x85lyginai toli nuo konflikto epicentro Kosovo (apytiksliai 200 km), o senstel\xc4\x97j\xc4\x99s ir siauras tiltas nebuvo laikomas svarbiu, \xc4\x8dia nebuvo imtasi joki\xc5\xb3 priemoni\xc5\xb3 apsisaugoti nuo antskryd\xc5\xbei\xc5\xb3. Incidento metu \xc5\xbeuvo 10 civili\xc5\xb3, dar 17 buvo su\xc5\xbeeisti. Viso nuvilnijo dvi bombardavimo bangos. Didesnis nukent\xc4\x97jusi\xc5\xb3j\xc5\xb3 skai\xc4\x8dius pasirei\xc5\xa1k\xc4\x97 antrosios bangos metu, kuomet \xc5\xbemon\xc4\x97s suskubo gelb\xc4\x97ti su\xc5\xbeeistuosius po pirmosios atakos bangos. Kai kurie i\xc5\xa1gyvenusieji liko visam laikui paraly\xc5\xbeiuoti._NEWLINE_Iki \xc5\xa1iol NATO atsisak\xc4\x97 atskleisti i\xc5\xa1samesn\xc4\x99 informacij\xc4\x85 apie antskryd\xc4\xaf, ypa\xc4\x8d apie atakoje dalyvavusi\xc5\xb3 naikintuv\xc5\xb3 kilm\xc4\x99. 1999 m. gegu\xc5\xbe\xc4\x97s 31 d. NATO atstovo Jamie Shea paskelbtame vie\xc5\xa1ame parei\xc5\xa1kime Varvarino tiltas buvo pripa\xc5\xbeintas teis\xc4\x97tu kariniu taikiniu. Nuo to laiko NATO nepateik\xc4\x97 joki\xc5\xb3 paai\xc5\xa1kinim\xc5\xb3 ar kit\xc5\xb3 parei\xc5\xa1kim\xc5\xb3._NEWLINE_\xc5\xa0is incidentas paskatino pateikti ie\xc5\xa1kin\xc4\xaf Vokietijos vyriausybei (vienai i\xc5\xa1 konflikte dalyvavusi\xc5\xb3 NATO \xc5\xa1ali\xc5\xb3). Byloje buvo nutarta ie\xc5\xa1kov\xc5\xb3 i\xc5\xa1 Serbijos nenaudai, ta\xc4\x8diau \xc5\xa1ie byl\xc4\x85 apskund\xc4\x97 Vokietijos Auk\xc5\xa1\xc4\x8diausiajam Teismui.'